[{"text_idx": "#000002", "text": "Ti\u0302m i Gymru \u2013 tair blynedd yn ddiweddarach..."}, {"text_idx": "#000003", "text": "Yn o\u0302l yn 2018-2019 cawsom Di\u0302m i Gymru gwych ar leoliad yn Arfon, Gogledd Cymru. Dyma ni\u2019n penderfynu dal i fyny gydag Eleri, Gruff a Hannah i weld lle mae Duw wedi eu harwain ers bod ar y ti\u0302m..."}, {"text_idx": "#000004", "text": "Helo! Mae\u2019n wych cael bod gyda chi i gyd! Dywedwch wrthyn ni\u2019n gyntaf be wnaethoch chi nesam ar o\u0302l bod yn rhan o Di\u0302m i Gymru?"}, {"text_idx": "#000005", "text": "G: Roeddwn i\u2019n ansicr iawn pa lwybr roedd Duw eisiau i mi ei ddilyn \u2013 addysg neu\u2019r weinidogaeth. Felly es i i wneud blwyddyn fel cynorthwyydd addysgu Mathemateg i gael mwy o brofiad ar yr ochr honno, a helpodd hynny fi i benderfynu o blaid gweinidogaeth! Felly, gwnes i gais i interniaeth UBC a dysgu llawer trwy\u2019r profiad cyn dechrau ar astudiaeth ddiwinyddol yng Ngholeg Bedyddwyr Caerdydd."}, {"text_idx": "#000006", "text": "Bendigedig. A Hannah, rydyn ni\u2019n gwybod eich bod chi wedi dilyn llwybr tebyg. Eleri, beth oedd eich camau nesa chi te?"}, {"text_idx": "#000007", "text": "E: Roeddwn i wedi disgwyl gwneud astudiaethau pellach, ond fe gaeodd Duw y drws hwnnw ac agor un arall gyda chwmni yswiriant yng Nghaerdydd. Ond cafodd fy nhi\u0302m ei ddiswyddo yn o\u0302l yn yr hydref ac roedd yn edrych fel y gallai Duw fod yn dweud ei bod yn amser i mi fynd yn o\u0302l i astudiaethau polisi cymdeithasol. Ac yn ddigon rhyfedd, ces i swydd gyda Chymorth Cristnogol a chefais fy nerbyn ar gwrs meistr rhan-amser, a\u2019r ddau beth yn cyd-fynd yn dda dros ben!"}, {"text_idx": "#000008", "text": "Gwych iawn. Felly, gan fod rhai blynyddoedd wedi mynd heibio bellach, wrth i chi edrych yn o\u0302l ar eich amser ar y flwyddyn fwlch, beth fyddech chi\u2019n ei ddweud yw\u2019r prif bethau a ddysgoch chi o\u2019r profiad hwnnw gyda ni?"}, {"text_idx": "#000009", "text": "H: Rwy\u2019n meddwl i bob un ohonon ni un peth mawr oedd pa mor hanfodol yw gweithio fel ti\u0302m a gweithio\u2019n dda ochr yn ochr a\u0302 phobl eraill! Roedd gan bob un ohonom sgiliau a chryfderau gwahanol felly roedd yna broses bwysig o weithio allan beth oedd fy rhai i, beth oedd eu rhai nhw..."}, {"text_idx": "#000010", "text": "G: Yn union. Gall fod mor hawdd rwy\u2019n meddwl i gael rhyw feddylfryd o fod yn \u2018fand un dyn\u2019, ond mewn gwirionedd pan fyddwch yng nghanol pethau rydych chi\u2019n sylweddoli bod angen i chi rannu\u2019r baich. Ac mae hefyd yn gwneud cymaint o wahaniaeth o ran prosesu pethau."}, {"text_idx": "#000011", "text": "E: Roedd hefyd yn baratoad da iawn ar gyfer bywyd go iawn \u2013 pethau fel cymryd rhan ym mywyd arferol yr eglwys, gorfod dod i arfer a\u0302 ffyrdd amrywiol pobl o fynd ynghylch pethau, a jest bod yn Gristion mewn \u2018bywyd go iawn\u2019 yn hytrach nag yn y Brifysgol neu gartref. Wnaeth y peth wir osod sylfeini pwysig i mi fel Cristion."}, {"text_idx": "#000012", "text": "G: Ac un peth arall \u2013 ces i\u2019r cyfle i bregethu am y tro cyntaf, dim ond pythefnos i mewn i\u2019r flwyddyn ac yna drwy gydol y flwyddyn! Sy\u2019n teimlo\u2019n brofedigaethol, o ystyried yr hyn rwy\u2019n ei wneud nawr."}, {"text_idx": "#000013", "text": "Diolch am rannu hynny i gyd. Felly beth ydych chi\u2019n meddwl bydd y dyfodol yn dal i chi?"}, {"text_idx": "#000014", "text": "G: Wel, dim ond Duw sy\u2019n gwybod beth sydd ganddo i lawr y lo\u0302n i ni ond rwy\u2019n parhau a\u0302\u2019m hastudiaethau a gobeithio y bydda i wedyn yn mynd i mewn i\u2019r weinidogaeth gyda\u2019r Bedyddwyr."}, {"text_idx": "#000015", "text": "E: Roeddwn i\u2019n ei chael hi\u2019n anodd i ddechrau gyda\u2019r pandemig a bod mewn dinas newydd i ymgartrefu mewn eglwys, ond rydw i bellach wedi dod o hyd i un, ac mae hynny yn fendith fawr. Felly rhwng hynny, setlo i mewn i\u2019m swydd a\u2019m cwrs meistr rwy\u2019n teimlo bod gen i ddigon i ganolbwyntio arno am y tro!"}, {"text_idx": "#000016", "text": "H: Ar hyn o bryd rwy\u2019n gwneud hyfforddiant cenhadol fel rhan o\u2019m hinterniaeth eglwys, ac rwy\u2019n teimlo galwad i genhadaeth yng Nghymru. Bydd angen i mi weld pa fath o weinidogaeth genhadol y mae Duw yn fy ngalw iddi...."}, {"text_idx": "#000017", "text": "Diolch i chi i gyd a byddwn ni\u2019n parhau i weddi\u0308o dros law Duw ar eich bywydau chi."}, {"text_idx": "#000018", "text": "Ac mae Tim i Gymru yn o\u0302l ar gyfer 2022! Ydych chi\u2019n nabod oedolion ifanc allai fod a\u0302 diddordeb? Sydd eisiau gwasanaethu Duw yn dros y flwyddyn nesa? Mae manylion llawn am y rhaglen yn ogystal a\u0302 ffurflen gais ar gael o\u2019r dudalen hon."}, {"text_idx": "#000021", "text": "Cyfrifiad 2021 \u2013 gwae fi fy myw mewn oes mor dreng?"}, {"text_idx": "#000022", "text": "Gwyddom i gyd i\u2019r ganran o Gristnogion sy\u2019n arfer eu ffydd leihau ers degawdau lawer, ond er hynny mae newid sylweddol yma o fewn ein diwylliant a\u2019n cyd-destun y mae angen i ni ei gydnabod..."}, {"text_idx": "#000023", "text": "Wrth gerdded i mewn i festri capel Tabor ym mhentre Dinas ar arfordir Gogledd Penfro, cewch wledd i\u2019r llygaid sy\u2019n gwbl wahanol i unrhyw festri arall yng Nghymru. \u2018Ers y gwaith i drawsnewid yr adeilad, mae\u2019r caffis sy wedi bod ma wedi bod yn llewyrchus dros ben \u2013 y lle yn aml wedi bod yn llawn dop!\u2019 esbonia..."}, {"text_idx": "#000024", "text": "Tanysgrifiwch i dderbyn ein hebyst misol am newyddion, digwyddiadau a mwy:"}, {"text_idx": "#000025", "text": "Read our privacy policy here."}]